**Seimo narės Rimos Baškienės pranešimas: nusikalstamo nerūpestingumo atvejų privalome išvengti**

2009 m. gruodžio 17 d. pranešimas VIR

2009 m. gruodžio 17 d. Vyriausybės valandos metu Seimo narė Rima Baškienė kreipėsi į sveikatos apsaugos ministrą Algį Čapliką išreikšdama susirūpinimą dėl įvykių Šiaulių akušerijos-ginekologijos klinikoje kai cheminėmis medžiagomis buvo nudeginti naujagimiai.

 „Kodėl Šiaulių akušerijos-ginekologijos klinika naudojo antiseptiką „Cutasept“, kuris naujagimių priežiūrai nebenaudojamas?“, – klausė Seimo narė.

 Seimo narė R. Baškienė padėkojo ministrui A. Čaplikui už jo asmeninį indėlį aiškinantis šios nelaimės pasekmes ir išreiškė įsitikinimą, kad prokuratūros vykdomas tyrimas dėl antiseptinės priemonės galimo pakeitimo kitu skysčiu bus įvykdytas operatyviai nustatant ir nubaudžiant kaltus asmenis, o Sveikatos apsaugos ministerija skirs pakankamai dėmesio prevenciniam darbui, kad nebenaudotini vaistai būtų išimami iš visų gydymo įstaigų ir nusikalstamo nerūpestingumo atvejai nebepasikartotų.

*Mišrios Seimo narių grupės informacija,*

*Gražina Grabauskienė, tel. 239 6246*